





**XVIII** **Latvijas** **bērnu un jauniešu teātru festivāls “...un es iešu un iešu!”**

**NOLIKUMS**

**MĒRĶI UN UZDEVUMI**

1. Veicināt bērnu un jauniešu talanta, prasmju un spēju izkopšanu teātra mākslas jomā.

2. Nodrošināt skolēnu teātra spēles tradīcijas saglabāšanu un attīstību.

3. Rosināt bērnu un jauniešu pilsoniskās līdzdalības, kultūras izpratnes un pašizpausmes mākslā lietpratības veicināšanu.

4. Apzināt un vērtēt skolēnu teātru kvantitatīvo un kvalitatīvo sastāvu, sekmējot katra teātra māksliniecisko izaugsmi un snieguma kvalitāti un veicinot pieredzes apmaiņu un labās prakses piemēru popularizēšanu.

**ORGANIZATORI**

Valmieras novada pašvaldības iestāde Valmieras Viestura vidusskola (VVV) sadarbībā ar Valsts izglītības satura centru (VISC).

**DALĪBNIEKI**

Latvijas izglītības un kultūras iestāžu skolēnu teātru kolektīvi, teātra pulciņi, studijas (turpmāk – teātri).

Dalībnieki ir atbildīgi par autortiesību un personas datu aizsardzības prasību ievērošanu saskaņā ar Latvijas Republikas normatīvajos aktos noteikto.

**NORISE**

1. **posms**. Teātra izrāžu sagatavošana un video iesūtīšana līdz 2025.gada 4.aprīlim.
2. **posms**. Izrādes 2025.gada 25. - 26. aprīlī Valmieras Viestura vidusskolā.

Festivāla organizatori savu iespēju un pieejamo resursu robežās festivāla laikā nodrošina:

* Valmieras Viestura vidusskolas lielās zāles skatuvi un mazo formu zāli, kā arī var iekārtot jums atbilstošu spēles laukumu - klasi, skolas pagalmu;
* gaismošanas un skaņošanas tehniku;
* datortehniku.

**PIETEIKŠANĀS**

Līdz 2025.gada 4.aprīlim tiek nosūtīta pieteikuma anketa (pielikumā) uz e-pasta adresi [zane.svede@valmiera.edu.lv](mailto:zane.svede@valmiera.edu.lv) un video (mazo formu darbi līdz 20 min, lielās izrādes līdz 60 min), to lejupielādējot vietnē failiem.lv vai ievietojot YouTube kanālā, pieteikumam pievienojot saiti, kur atrodams video ieraksts.

**VĒRTĒŠANA**

1. **posms.** Teātru video vērtē organizatoru izveidota žūrija festivāla izrāžu programmas izveidei pēc šādiem kritērijiem:

* dramaturģiskā materiāla izvēle (materiāla kvalitāte, materiāla atbilstība skolēnu vecumposmam un aktieru sastāvam);
* režisora darbs (režisora ieceres mākslinieciskā realizācija, darbs ar aktieriem);
* aktieru darbs (organiska darbošanās, skaidra dikcija, kontakts ar klausītāju un skatuves partneri);
* audiovizuālais noformējums (scenogrāfija, kostīmi, mūzika, komponentu atbilstība izvēlētā materiāla un iestudējuma stilistikai);
* izrādes koptēls.

Festivālam izvirzītās izrādes organizatori paziņo **līdz 2025. gada 7. aprīlim.**

Festivālam izvirzītās izrādes savu dalību festivālā apstiprina **līdz 2025. gada 9. aprīlim.**

1. **posms.** Festivāla laikā 25.-26. aprīlī tiek noteikti veiksmīgākie iestudējumi un labākie aktieriskie sniegumi.

**PUBLICITĀTE**

**Līdz 2025. gada 4. aprīlim** festivāla dalībniekiem jāiesūta (pielikums) savas izrādes reklāmas rullītis aptuveni 1 minūtes garumā vai publicitātes foto, kas tiks izmantoti reklāmai un ielūgumam uz attiecīgo izrādi. Reklāmas vērtēs jauniešu žūrija. Rezultāti tiks paziņoti festivāla laikā.

**FINANSĒŠANA**

Dalībnieku piedalīšanos teātru festivālā finansē pašvaldība vai iestāde, kuru dalībnieki pārstāv. Dalībnieku transporta izdevumus un ēdināšanu finansē pašvaldības, pašvaldību izglītības pārvaldes. Pasākuma organizatori nosaka kolektīviem dalības maksu: kolektīvam līdz 20 dalībniekiem – 20,00 EUR un vairāk dalībnieki - 30,00 EUR. Dalības maksas samaksa notiek saskaņā ar piestādītu rēķinu.

**PROJEKTA VADĪBA**

Zane Švēde – Valmieras Viestura vidusskolas direktora vietniece izglītības jomā (audzināšanas darbā), festivāla organizatoriskā vadība, e - pasts: [zane.svede@valmiera.edu.lv](mailto:zane.svede@valmiera.edu.lv)

Roberts Segliņš – Valmieras Viestura vidusskolas skolēnu tautas teātra “Sprīdītis“ režisors, festivāla mākslinieciskais vadītājs, e-pasts: [vvvspriditis@inbox.lv](mailto:vvvspriditis@inbox.lv)

Dace Jurka – VISC Nemateriālā kultūras mantojuma un ilgtspējīgas attīstības projektu nodaļas vecākā eksperte, festivāla žūrijas darbs un vērtēšana, e-pasts: [dace.jurka@visc.gov.lv](mailto:dace.jurka@visc.gov.lv)

**PERSONAS DATU AIZSARDZĪBA**

Dalībnieku pārstāvētās iestādes ir pārziņi personas datiem tiktāl, ciktāl tas attiecas uz video materiāla nosūtīšanu festivāla organizatoriem, festivāla norises atspoguļošanu foto un video ierakstu veidā.

Festivāla organizators ir pārzinis personas datiem, kurus tas saņem no teātriem, vērtē, uzglabā, fotografē, filmē un publisko.

Festivāla organizators īsteno tehnisko un organizatorisko pasākumu kopumu, lai nodrošinātu personas datu aizsardzības prasības.

Personas datu apstrādes mērķis-festivāla organizēšana, norise, popularizēšana, atspoguļošana, sabiedrības informēšana.

Pasākumā esošie plašsaziņas līdzekļi darbojas saskaņā ar to profesionālo darbību regulējošajiem likumiem un atbild par personas datu apstrādi atbilstoši normatīvo aktu prasībām.

Plašāka informācija par fizisko personu datu apstrādi Valmieras novada pašvaldībā pieejama privātuma politikā: <https://www.valmierasnovads.lv/pasvaldiba/informacija/personas-datu-aizsardziba/>

*Pielikums*

Pieteikuma anketa

**XVIII Latvijas bērnu un jauniešu teātru festivāls “...un es iešu un iešu!”**

2025.gada 25.-26.aprīlī, Valmierā

Pieteikuma anketu un video **iesniegt līdz 2025.gada 4.aprīlim,**

nosūtot uz e-pasta adresi: [zane.svede@valmiera.edu.lv](mailto:zane.svede@valmiera.edu.lv)

|  |  |
| --- | --- |
| Pārstāvētās iestādes nosaukums |  |
| Kolektīva nosaukums |  |
| Izglītības vai kultūras iestādes adrese |  |
| Kontaktpersonas vārds, uzvārds  tālrunis  e-pasts |  |
| Festivāla dalībnieku skaits, t.sk. režisors un pavadošās personas |  |
| Izrādes nosaukums |  |
| Īss izrādes apraksts bukletam (ne vairāk kā 40 vārdi) |  |
| Lugas autors |  |
| Izrādes režisors |  |
| Izrādes scenogrāfs |  |
| Izrādes mūzikas autors |  |
| Izrādes garums |  |
| Darbojošos personu skaits |  |
| Nepieciešamais uzbūves laiks |  |
| Vēlamais apgaismojums |  |
| Vēlamā apskaņošanas tehnika, mikrofoni, to skaits, projektors, ekrāns u.c. |  |
| Scenogrāfijai nepieciešamais nodrošinājums no organizatoru puses (galdi, krēsli, soli utt.) |  |
| Vēlamā izrādes spēles vieta |  |
| Vēlamais spēles laukuma lielums |  |
| Video saite vērtēšanai (failiem.lv vai YouTube.com) |  |
| Video rullītis vai publicitātes foto reklāmai (failiem.lv vai YouTube.com) |  |
| Rekvizīti dalības maksas rēķinam |  |
| Anketas **iesniegšanas** datums |  |